Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8978. Il-EUR-Lex hu l-aċċess fuq l-Internet għal-liġi Ewropea. Il-kompetenza tal-BĊE li tagħti opinjoni hija bbażata fuq l-Artikoli 127(4) u 282(5) tat-Trattat, billi r-regolament propost fih dispożizzjonijiet li jaffettwaw (a) il-kompitu bażiku tas-Sistema Ewropea ta'Banek Ċentrali (SEBĊ) biex ti[i implimentata politika monetarja tal-Unjoni skont l-Artikolu 127(2) tat-Trattat, sakemm ir-regolament propost jaffettwa l-interessi tal-banek ċentrali tas-SEBĊ b'konnessjoni mal-kollateralizzazzjoni tal-operazzjonijiet ta kreditu tal-Eurosistema; u (b) il-kontribut tas-SEBĊ għat-tmexxija bla xkiel tal-politiki segwiti mill-awtoritajiet kompetenti relatati mal-istabbiltà tas-sistema finanzjarja skont l-Artikolu 127(5). F'konformità mal-ewwel sentenza tal-Artikolu 17.5 tar-Regoli tal-Proċedura tal-Bank Ċentrali Ewropew, il-Kunsill Governattiv adotta din l-opinjoni. Fejn il-BĊE jirrakkomanda li d-direttiva proposta tiġi emendata, qed tiġi prevista proposta ta' abbozzar speċifika f'dokument ta' ħidma tekniku separat flimkien ma' test spjegattiv għal dan il-għan. Id-dokument ta' ħidma tekniku huwa disponibbli bl-Ingliż fis-sit elettroniku tal-BĊE. Din l-opinjoni ser tiġi ppubblikata fuq is-sit elettroniku tal-BĊE. Magħmula fi Frankfurt am Main, it-18 ta' Lulju 2018. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Franza bagħtet applikazzjoni lill-Kummissjoni għall-protezzjoni tal-isem "Bulot de la Baie de Granville" b'konformità mal-Artikolu 49(4) tar-Regolament (UE) Nru 1151/2012. B'konformità mal-Artikolu 50 tar-Regolament (UE) Nru 1151/2012, il-Kummissjoni eżaminat din l-applikazzjoni u kkonkludiet li din tissodisfa l-kundizzjonijiet stipulati f'dak ir-Regolament. IDDEĊIDIET KIF ĠEJ: Id-dokument uniku u r-referenza għall-pubblikazzjoni tal-ispeċifikazzjoni tal-prodott imsemmijin fl-Artikolu 50(2)(a) tar-Regolament (UE) Nru 1151/2012 għall-isem "Bulot de la Baie de Granville" (IĠP) jinsabu fl-Anness ta' din id-Deċiżjoni. Magħmul fi Brussell, it-22 ta' Awwissu 2018. Klassi 1.7. Ħut frisk, molluski, krustaċji u prodotti derivati minnhom ħaj jew, imsajjar frisk, ippasturizzat jew iffriżat. Jista' jiġi aromatizzat waqt it-tisjir. Lewn il-qoxra, ta' spiss ċar ħafna, ivarja minn abjad sa kannella skur u abjad ħadrani għal aħdar skur skont il-preżenza xi ftit jew wisq qawwija ta' alka fuq il-wiċċ. Il-qoxra jista' jkollha xi tbajja' ħamranin ikkawżati mill-mikroalki. Is-saqajn għandhom lewn abjad ivorju li jvarja sa abjad krema, bi strixxi żgħar u tikek suwed. Id-daqs huwa definit bħala l-kejl tal-qoxra mill-apiċi sal-kanal sifonali. Madankollu, massimu ta' 8 % tal-individwi ta' lott jista' jinkludi individwi li jkollhom daqs inqas minn 47 mm u 15 % ta' individwi li jkollhom daqs akbar minn 70 mm. Minħabba t-tul tal-ħajja tal-bronja komuni (bulot) biex tikseb id-daqs meħtieġ, fuq il-qoxra spiss iġġorr organiżmi tal-baħar (koċċli, dud, krepiduli) li jissejħu epibijonti. Il-preżenza tal-epibijonti fuq il-lottijiet kummerċjalizzati taħt l-IĠP "Bulot de la Baie de Granville" hija limitata għal 25 % tal-individwi. Dan il-proporzjon għandu jiġi vvalutat filwaqt li jitqiesu l-individwi li jġorruhom b'mod sinifikanti, u dan il-kriterju huwa definit b'referenza fotografika. Il-"Bulot de la Baie de Granville" għandu riħa tal-jodju, tal-baħar u tal-alki. Fil-ħalq, wara t-tisjir, il-"Bulot de la Baie de Granville" għandu konsistenza ratba, umdità perċettibbli u togħmiet ta' jodju, tal-baħar u ta' ġellewż. Jista' jkun kemxejn iqarmeċ minħabba l-preżenza ta' sedimenti jew fdalijiet żgħar tal-qoxra. La għandu riħa u lanqas togħma ta' tajn. Il-"Bulot de la Baie de Granville" jinqabad u jinħatt l-art fiż-żona ġeografika. Kull pakkett individwali ta' bronja komuni kopert mill-IĠP għandu jinkludi: l-isem "Bulot de la Baie de Granville", miktub b'karattri viżibbli, li jinqraw u li ma jitħassrux, b'dimensjonijiet, kemm f'dak li għandu x'jaqsam mal-wisa' kif ukoll mal-għoli, li huma superjuri għal dawk ta' kwalunkwe karattru ieħor imsemmi fuq it-tikketta; is-simbolu IĠP tal-Unjoni Ewropea maġenb l-isem tal-bejgħ. Iż-żona ġeografika tal-"Bulot de la Baie de Granville" hija ddefinita minn: Żona tas-sajd fil-baħar; Żona tal-ħatt l-art Il-"Bulot de la Baie de Granville" jinqabad fin-naħa tal-Punent tal-peniżola ta' Cotentin, fiż-żona kostali li testendi mill-ponta ta' Goury fit-Tramuntana sal-Pointe ta' Champeaux fin-Nofsinhar. Jinqabad fil-limitazzjoni ta' żona kostali ta' 30 mil nawtiku kkalkulati mill-punti tal-ħatt l-art. Iż-żona tal-ħatt l-art tinkludi l-muniċipalitajiet tal-kosta li jinsabu bejn il-punt ta' Goury fit-Tramuntana u l-punt ta' Champeaux fin-Nofsinhar. Hija komposta mill-muniċipalitajiet li ġejjin tad-Departement Manche: Iż-żona tal-Bajja ta' Granville hija karatterizzata minn medda mareali kbira (amplitudni medja ta' 10,5 m) u minn tnaqqis qawwi tal-ilma baħar meta l-marea tkun baxxa. L-ispostament tal-korpi tal-ilma matul iċ-ċiklu tal-marea jipproduċi kurrenti b'veloċità sa 2 knots fi Granville. Il-forza tal-kurrenti tikkawża tixrid notevoli tal-kolonni tal-ilma u l-massa tal-ilma titħallat vertikalment b'mod kontinwu (l-ebda stratifikazzjoni). Dan it-taħlit kbir tal-ilmijiet, li jiġri minħabba l-kurrenti tal-marea u ċ-ċaqliq tal-mewġ, inaqqas l-amplitudni tal-varjazzjoni tat-temperaturi tal-ilma skont l-istaġuni b'madwar 10 °C. It-temperatura medja hija ta' 17-il °C fis-sajf u ta' 8 °C fix-xitwa. Il-kurrenti b'saħħithom u l-medda mareali kbira jfissru li l-korpi tal-ilma jiġġeddu b'mod kontinwu mill-ilmijiet tal-baħar miftuħ, u dan jiżgura l-kwalità għolja tal-ilma u temperatura tal-ilma frisk. Il-Bajja ta' Granville tippreżenta ċerta uniformità batimetrika, u fond ta' aktar minn 50 m jinstab biss 30 mil nawtiku lil hinn mill-portijiet fix-xatt tal-Punent ta' Cotentin. Din hija żona għanja fil-fdalijiet tal-qxur, fejn is-sediment imtajjan (sediment fin), ftit li xejn huwa preżenti. Il-kosta tal-Punent ta' Cotentin tibbenefika minn klima oċeanika moderata (temperatura medja annwali ta' 11,4-il °C), influwenzata sew minn kurrenti tal-arja umdi u friski mill-Atlantiku. Barra minn hekk, il-partikolarità tal-kosta lokali tinsab fil-konfigurazzjoni tagħha, esposta għall-irjieħ predominanti mill-Punent u essenzjalment art ramlija, ħlief fuq it-truf tat-Tramuntana u tan-Nofsinhar, u dawn jillimitaw il-possibbiltà li l-bastimenti tas-sajd isibu kenn u post biex ivaraw. Il-ħtieġa li l-bastimenti li jistadu għall-bronja komuni jkunu jinsabu lkoll tul iż-żona kostali, u dawn il-kunsiderazzjonijiet ambjentali iwasslu għal: l-għadd kbir tal-iskali u tal-postijiet għall-ħatt l-art mifruxa tul il-kosta, id-daqs żgħir tal-bastimenti tas-sajd (< 12-il m), li jippermetti li l-bastimenti jinħarġu mill-ilma u jinżammu fuq l-art. Il-bronja komuni tagħmel parti mill-alimentazzjoni tradizzjonali tal-komunitajiet kostali lokali Normanni. Il-bronja komuni kienet tittiekel direttament imma kienet imfittxija wkoll bħala lixka, li kienet tintuża mal-linji tas-sajd maħsuba għall-qbid ta' ħut b'valur ikbar, bħall-merluzz. Fl-ewwel nofs tas-seklu għoxrin, is-sajd fuq skala żgħira biċ-ċistuni, bix-xbieki tat-tkarkir jew bil-gangmi, tekniki użati ħafna fiż-żona ta' Granville, ippermetta wkoll il-qbid inċidentali tal-bronja komuni, li kienu żieda interessanti waqt vjaġġ tas-sajd. L-iżvilupp tas-sajd professjonali għall-"Bulot de la Baie de Granville" kiber b'mod sinifikanti fit-tieni nofs tas-seklu għoxrin, bis-saħħa tad-disponibbiltà ta' tagħmir li ppermetta s-sajd fi kwantitajiet akbar. B'hekk din l-attività saret professjonali, speċifika u ta' profitt. Fost dan it-tagħmir speċifiku kien hemm ċistuni għall-qbid tal-bronja komuni u kaxxi miftuħin biex jiġi ttrasportat. Fl-1985 twaqqaf mekkaniżmu għall-ġestjoni tar-riżorsi (id-daqs tal-bastiment, it-tip tat-tagħmir, il-kalendarju tas-sajd, eċċ.) għall-bronja komuni mistada fil-Bajja ta' Granville sabiex jiġu ppreservati r-riżorsi u l-karattru artiġjanali marbut mas-sajd biċ-ċistuni. il-fatt li jinbiegħ sħiħ bil-qoxra; il-freskezza tiegħu; id-daqs tiegħu: bejn 47 mm u 70 mm; fejn inqas minn 15 % huma itwal minn 70 mm, u inqas minn 8 % huma iżgħar minn 47 mm; meta jittiekel: l-ebda sediment jew ftit li xejn, togħma tal-baħar, ta' jodju, tal-alka u tal-ġellewż, la għandu riħa u lanqas togħma ta' tajn. Ir-rabta maż-żona ġeografika tal-"Bulot de la Baie de Granville" tissejjes fuq il-kwalità speċifika u r-reputazzjoni tiegħu. L-ewwel nett, il-kwalità tiegħu hija r-riżultat tat-taħlita tal-karatteristiċi tal-ambjent ġeografiku u tal-għarfien tas-sajjieda. Is-sajjieda addattaw il-prattiki tagħhom għall-karatteristiċi taż-żona. Minħabba l-medda mareali kbira, il-portijiet huma aċċessibbli biss matul il-marea għolja. Il-flussi tal-marea semidjurna jikkundizzjonaw il-ħinijiet tat-tluq u tar-ritorn tas-sajd: il-bastimenti jistgħu jistadu għal mhux aktar minn 16-il siegħa. Il-"Bulot de la Baie de Granville" huwa prodott attraenti minħabba l-freskezza, garantita mis-sajd fil-qosor, kif ukoll minħabba l-preservazzjoni tal-bronji ħajjin u tal-karatteristiċi organolettiċi tagħhom: mis-sajd imsejjaħ ġentili, biċ-ċestuni, li jevita l-istress bħall-ksur tal-qoxra jew it-taħlit mas-sedimenti tal-baħar u jippermetti li l-bronji jittellgħu ħajjin u intatti, l-għażla taż-żoni tas-sajd, kif jintgħażlu u jitnaddfu mis-sajjieda li jistgħu jneħħu l-fdalijiet tal-lixka u s-sedimenti, l-isfruttament lokali, regolari u bbilanċjat taż-żona tas-sajd li jiżgura d-daqs relattivament żgħir u stabbli, il-ħżin f'kaxxi miftuħin li jgħin biex il-bronji jinżammu ħajjin u intatti, sakemm jinbiegħu friski ħajjin jew misjurin. Anki l-kundizzjonijiet klimatiċi moderati jiffavorixxu l-konservazzjoni sodisfaċenti tal-bronji ħajjin, minn meta jinħarġu mill-ilma sakemm jinħattu l-art, mingħajr iż-żieda tas-silġ. Fl-aħħar nett, in-natura tal-qiegħ sedimentarju tenfasizza l-kwalità tat-togħma tal-"Bulot de la Baie de Granville". M'hemm kważi l-ebda sediment tat-tajn magħruf li jnaqqas il-valur tal-karatteristiċi organolettiċi tal-bronji (id-dehra esterna skura, ir-riħa u t-togħma ta' tajn). Għal diversi għexieren ta' snin, il-Bajja ta' Granville żammet reputazzjoni b'saħħitha mal-popolazzjonijiet lokali, li kompliet tissaħħaħ hekk kif beda jiżviluppa s-sajd professjonali fit-tmeninijiet. Iż-żona saret il-qalba Franċiża għall-iżvilupp tas-sajd għall-bronja komuni u għall-kummerċjalizzazzjoni tagħha fil-forma tradizzjonali sħiħa tagħha. Hekk kif il-platti tal-frott tal-baħar daħlu fil-moda u l-prodotti bdew jinbiegħu misjurin, il-bejgħ tal-"Bulot de la Baie de Granville" ta spinta lill-konsum tal-bronja komuni fi Franza u anki lir-reputazzjoni ta' Granville. L-oriġini stess tal-kelma "bulot" tixhed kemm il-"Bulot de la Baie de Granville" huwa apprezzat fost l-esperti. Sad-disgħinijiet, l-isem uffiċjali tal-bejgħ ta' dan il-mollusk kien "buccin" iżda l-prodott kien iktar magħruf bl-isem "bulot", terminu li joriġina fin-Normandija. L-użu tiegħu kompla nfirex mal-iżvilupp tal-kummerċjalizzazzjoni u l-"bulot" sar l-isem uffiċjali flimkien ma' "buccin". Imbagħad l-isem sħiħ "Bulot de la Baie de Granville" beda jintuża fil-kummeċjalizzazzjoni bħala mezz biex jinforma lill-konsumatur u biex jippromwovi l-bronja komuni tal-Bajja ta' Granville. (it-tieni subparagrafu tal-Artikolu 6(1), ta' dan ir-Regolament) IL-KUMMISSJONI EWROPEA Wara li kkunsidrat it-Trattat dwar il-Funzjonament tal-Unjoni Ewropea, Ir-Renju Unit bagħat lill-Kummissjoni applikazzjoni għall-protezzjoni tal-isem "The Vale of Clwyd Denbigh Plum" skont l-Artikolu 49(4) tar-Regolament (UE) Nru 1151/2012. Skont l-Artikolu 50 tar-Regolament (UE) Nru 1151/2012, il-Kummissjoni vvalutat l-applikazzjoni u kkonkludiet li din tissodisfa r-rekwiżiti stabbiliti f'dak ir-Regolament. IDDEĊIDIET KIF ĠEJ: Id-dokument uniku u r-referenza għall-pubblikazzjoni tal-ispeċifikazzjoni tal-prodott li hemm referenza għalihom fl-Artikolu 50(2)(a) tar-Regolament (UE) Nru 1151/2012 għall-isem "The Vale of Clwyd Denbigh Plum" (DOP) jinsabu fl-Anness ta' din id-Deċiżjoni. Magħmul fi Brussell, il-21 ta' Awwissu 2018. Ir-Renju Unit Klassi 1.6 Frott, ħaxix u ċereali, friski jew ipproċessati "The Vale of Clwyd Denbigh Plum" għandha l-karatteristiċi li ġejjin, li jiddependu minn jekk l-għanbaqra tkunx meħtieġa għal finijiet kulinari u tinħasad f'nofs Awwissu qabel tkun misjura, jew tkunx meħtieġa bħala għanbaqra għal mal-ħelu meta l-għanbaqra titħalla ssir fuq is-siġra u tinħasad tard f'Awwissu jew fil-bidu ta' Settembru. L-għanbaqra soda meta tmissha Lewn oranġjo ħamrani bi rqajja' sofor meta l-għanbaqra tibda ssir. In-nwar tax-xema' jibda jidher Il-laħam huwa sod u ta' lewn safrani bi sfumatura ħadranija ambra Il-laħam imqabbad mal-għadma Daqs ta' bejn 45 mm u 65 mm mit-tarf taz-zokk sat-tarf l-ieħor Dijametru ta' bejn 40 mm u 55 mm minn naħa għall-oħra L-għanbaqra li tibda tirtab meta tingħafas ġentilment Daqs ta' bejn 45 mm u 65 mm mit-tarf taz-zokk sat-tarf l-ieħor Dijametru ta' bejn 40 mm u 55 mm minn naħa għall-oħra Forma sferika jew ħarira ellittika. Lewn aħmar rikk li jisfuma fil-vjola, bi tbajja' dehbiena mifruxa. B'mod naturali, il-frotta ssir aktar skura meta tibda ssir. Għanbaqar miksijin bi nwar tax-xama' (nwar bajdani viżibbli) li jiżviluppa aktar ma jdumu fuq is-siġra. Laħam artab u mmerraq b'mod naturali ta' lewn safrani bi sfumatura ħadranija ambra Laħam iżomm mal-għadma parzjalment biss. L-għadd medju ta' frott għal kull kg 9-15 (medja ta' 12) Test Brix (kejl tal-ħlewwa) 16-19. Fil-każ tal-għanbaqar għal mal-ħelu, il-qoxra ratba u delikata u m'għandux ikollha daqqiet. Dan jeħtieġ li l-frotta matura tiġi trattata b'attenzjoni kbira. L-għanbaqar għal mal-ħelu għandhom staġun ta' tkabbir twil li jagħti lill-għanbaqra aktar żmien biex tiżviluppa b'mod sħiħ il-profondità tat-togħma tagħha li hija subaċiduża u ħelwa. Hija din il-profondità tat-togħma u l-ħlewwa li tagħmel l-għanbaqra "The Vale of Clwyd Denbigh Plum" waħda distintiva. Meta tissajjar, il-profondità tat-togħma tintensifika u l-ħlewwa naturali tal-għanbaqra tiżdied. Il-konsistenza tal-frotta ddub fil-ħalq jekk tittiekel meta sħuna. Ħafna mill-għanbaqar "The Vale of Clwyd Denbigh Plum" jinbiegħ bħala għanbaqar frisk għal mal-ħelu fis-swieq lokali. "The Vale of Clwyd Denbigh Plum" trid titkabbar fiż-żona ddefinita indikata mis-siġar miksuba minn tilqim jew rimi minn mixtliet ta' siġar kummerċjali minn kampjuni magħrufa jew minn siġar individwali li jkunu jinsabu fiż-żona ddefinita. "The Vale of Clwyd Denbigh Plum" MA TRIDX tkun derivata minn siġar imkabbra miż-żerriegħa. Minħabba li d-dakkir ma jistax jiġi kkontrollat, is-siġar imkabbra miż-żerriegħa fihom varjazzjoni ġenetika u għalhekk ma jistax jiġi ggarantit li jikbru skont it-"tip". Żbir (jekk meħtieġ) Ġestjoni tal-organiżmi ta' ħsara u ta' mard/tidmil u sprejjar Ħżin (jekk meħtieġ) L-Għanbaqra "The Vale of Clwyd Denbigh Plum" tikber fiż-żona ġeografika ddefinita tal-Wied ta' Clwyd f'Denbighshire fit-Tramuntana ta' Wales li tkopri ż-żoni li ġejjin;- U ż-żona ta' Llansannan L-għanbaqra ta' Denbigh toriġina fil-Wied ta' Clwyd u hija l-unika varjetà ta' għanbaqra nattiva f'Wales. L-ambjent speċifiku u l-karatteristiċi ġeografiċi fil-Wied ta' Clwyd jipprovdu l-kundizzjonijiet perfetti biex jitkabbru dawn l-għanbaqar nattivi, u jikkontribwixxu għall-karatteristiċi speċifiċi tal-frotta. Il-Wied ta' Clwyd huwa reġjun ta' wied ta' xmara fit-Tramuntana ta' Wales, fil-biċċa l-kbira protett mill-għoljiet tal-madwar li jinkludu l-medda ta' Clwydian fuq in-naħa tal-Lvant li hija preżenti fid-direzzjoni trażversali mix-Xlokk għall-Majjistral u huwa espost biss għar-riħ tat-Tramuntana fejn jiftaħ 'il barra lejn il-kosta. L-għoljiet jipprovdu kenn mill-irwiefen prevalenti tal-Punent u spiss kesħin tal-Lvant. Dan l-ambjent relattivament kenni hu essenzjali għall-produzzjoni tal-għanbaqra għax jgħin sabiex titnaqqas il-ħsara kemm tal-inwara kif ukoll tal-għanbaqra li qed tiżviluppa. Il-Wied ta' Clwyd jirrappreżenta l-aktar żona estensiva ta' art ta' Grad 1 u Grad 2 f'Wales skont il-Klassifikazzjoni tal-Art Agrikola (ALC - Agricultural Land Classification). L-ALC tqis il-karatteristiċi bħall-klima, is-sit u l-ħamrija. Bħala art ta' Grad 1 u 2, l-art agrikola tal-Wied ta' Clwyd hija ddefinita jew bħala "ta' kwalità eċċellenti" jew inkella "tajba ħafna". L-art kapaċi tipproduċi b'mod konsistenti rendimenti għoljin ta' Għanbaqar tal-Wied Clwyd Denbigh. L-art fil-Wied ta' Clwyd hija waħda mill-aktar ħamrija fertili naturali fir-Renju Unit u tipprovdi n-nutrijenti kollha li s-siġar u l-għanbaqar jeħtieġu. Il-ħamrija preżenti fil-Wied kapaċi żżomm in-nutrijenti bħall-potassju, il-manjeżju u l-kalċju li huma l-esigenzi nutrittivi ewlenin għal dawn l-għanbaqar. Il-ħamrija fonda b'konsistenza medja li tiskula b'mod liberu (li hija preżenti b'mod naturali fil-Wied ta' Clwyd) tħeġġeġ l-iżvilupp ta' arkitettura ta' għeruq b'saħħithom, li hija vitali għas-siġar tal-għanbaqar u għall-produzzjoni ta' kwalità tal-Għanbaqar tal-Wied Clwyd Denbigh. Il-ġeoloġija tal-ġebla tal-franka ta' taħt il-ħamrija ħamra ġdida, il-ġebla tal-ħamrija Trijassika, fiż-żona tipproduċi ħamrija rikka fil-ġir b'pH għoli. Il-biċċa l-kbira tal-frott bħall-frawli u l-lampun imorru aħjar fuq ħamrija kemxejn aċiduża, madankollu, dawn l-għanbaqar jikbru l-aħjar fuq il-ħamrija derivata mill-ġebla tal-franka b'pH għoli li hija prevalenti fiż-żona. L-Għanbaqra "The Vale of Clwyd Denbigh Plum" tiffjorixxi f'April u hija suxxettibbli ħafna għal ġlatiet ta' radjazzjoni tar-rebbiegħa li jista' jkollhom effett ta' ħsara fuq in-nwara. L-influwenza tal-fluss tal-golf fil-qrib tipprovdi mikroklima għall-Wied ta' Clwyd li tipprovdi influwenza ta' moderazzjoni u tnaqqas ir-riskji mill-ġlatiet. Barra minn hekk, it-temperaturi friski moderati mill-fluss tal-golf jestendu l-perjodu tal-fjoritura li jippermetti dakkir aqwa, u kif ukoll jippermettu li l-għanbaqra timmatura bil-mod matul perjodu mtawwal li jipprovdi aktar żmien biex it-togħma tagħha tiżviluppa u tintensifika b'mod sħiħ. Storikament, dan ir-reġjun, bil-ħamrija fertili tiegħu, kellu tradizzjoni u reputazzjoni għall-produzzjoni ta' għadd ta' frott artab inkluż l-għanbaqar li kollha kemm huma kienu jintwerew fil-wirjiet ortikulturali tal-Wied Clwyd, avvenimenti annwali famużi li ilhom isiru mill-1850. Sa tmiem l-1890, Denbighshire (li hija l-kontea prinċipali fil-Wied ta' Clwyd) kienet l-akbar żona ta' kultivazzjoni tal-frott artab f'Wales. L-istorja tal-produzzjoni tal-għanbaqra mmarkat iż-żona lokali, b'toroq u djar f'Denbigh imsemmijin wara "The Vale of Clwyd Denbigh Plum". Proprjetà lokali li ilha għand l-istess familja għal aktar minn mitt sena għandha masġar li għadu jipproduċi l-għanbaqar "The Vale of Clwyd Denbigh Plum" għas-suq kummerċjali. L-għarfien u l-ħila meħtieġa għat-tkabbir tal-għanbaqar "The Vale of Clwyd Denbigh Plum" fiż-żona indikata żviluppaw maż-żmien. Ħiliet umani speċifiċi assoċjati mat-tkabbir ta' din il-frotta li għaddew minn ġenerazzjoni għal oħra, fosthom: it-tħawwil u l-istabbiliment tas-siġar tal-għanbaqar, iż-żbir u l-ġestjoni tas-siġar, meta jsir il-ħsad, u t-trattament tal-frotta. Il-qoxra tal-għanbaqar "The Vale of Clwyd Denbigh Plum" hija ratba ħafna u delikata meta mqabbla ma' għanbaqar prodott kummerċjalment; dan jeħtieġ li l-frotta tiġi ttrattata b'attenzjoni kbira biex tiġi evitata ħsara u tħassir. Il-persuni li jiġbru l-frott huma mħarrġa biex jimmaniġġaw il-frotta mill-inqas possibbli u biex jiġbru l-frott b'idejhom miz-zokk tagħhom. B'hekk, spiss l-għanbaqar miġbura friski ikollhom inwar bajdani (li jipproteġi lill-frotta) viżibbli fuq il-frotta. Il-Wied ta' Clwyd jibbenifika mill-mikroklima tiegħu stess li hija affettwata mill-influwenza tal-moderazzjoni tal-Fluss tal-Golf u tiffavorixxi t-tkabbir ta' dawn l-għanbaqar. L-għanbaqar huma fost l-aktar frott li jipproduċi kmieni u sit ħieles mill-ġlata huwa essenzjali biex jinkiseb ħsad regolari minħabba li l-ġlata tippreżenta theddida serja lis-siġar li jkunu biż-żahar. L-Għanbaqra ta' Denbigh, għall-kuntrarju tal-biċċa l-kbira ta' għanbaqar ieħor, għandha reżistenza naturali għal mard fungali li jippermettilha li tibqa' konsiderevolment ħielsa mill-mard minkejja l-klima sħuna/umduża. Il-klima tal-Wied hija wkoll iktar friska meta mqabbla ma' żoni oħrajn ta' tkabbir tal-għanbaqar. Dan jipprovdi lill-għanbaqar "The Vale of Clwyd Denbigh Plum" bi staġun ta' tkabbir twil li jagħti lill-għanbaqra aktar żmien biex tiżviluppa b'mod sħiħ fit-togħma tagħha. Bis-saħħa ta' din il-qawwa tat-togħma u l-ħlewwa li l-għanbaqar "The Vale of Clwyd Denbigh Plum" huwa daqshekk distintiv. Il-prossimità tal-baħar u tax-xmara Clwyd li tgħaddi tul il-wied mhux biss timmodera t-temperaturi estremi iżda tipprovdi wkoll sors ta' irrigazzjoni naturali li flimkien mal-wiċċ tas-sukkursu naturali għoli fil-Wied ta' Clwyd, jissodisfa r-rekwiżiti ta' umdità kbira tas-siġar tal-għanbaqar ta' għeruq fondi, u dan jipprevjeni l-bżonn għal irrigazzjoni artifiċjali. L-għanbaqar "The Vale of Clwyd Denbigh Plum" irnexxielhom mhux biss jissopravvivu iżda wkoll jikbru fil-kundizzjonijiet naturali li jinsabu f'din iż-żona b'intervent uman minimu. Din il-mikroklima ta' żona kennija, ċatta, fertili u rikka fil-ġir, b'sistema ta' irrigazzjoni naturali b'temperaturi medji u bi probabbiltà ta' ġranet ħielsa mill-ġlata matul il-perjodu li jipproduċi l-għanbaqar, tipprovdi l-kundizzjonijiet ideali għat-tkabbir tal-għanbaqar "The Vale of Clwyd Denbigh Plum" u tikkontribwixxi għall-karatteristiċi speċifiċi u uniċi tagħhom. Sa ftit ilu, il-produzzjoni tal-għanbaqar "The Vale of Clwyd Denbigh Plum" kienet intilfet fil-biċċa l-kbira tagħha. Madanakollu, tul dawn l-aħħar snin esperjenzat qawmien mill-ġdid, li laqqgħet flimkien komunitajiet fiż-żona iddefinita, u rriżultat fil-Festa annwali tal-għanbaqar "The Vale of Clwyd Denbigh Plum" li jattendu għaliha "l fuq minn 2 000 viżitatur. F'dan il-festival jintwera l-frott frisk, u firxa ta' prodotti li jista" jintuża fihom. Il-Kok ċelebri famuż minn Wales, Bryan Williams, sar il-patrun tal-għanbaqar "The Vale of Clwyd Denbigh Plum" u jissemmew fil-ktieb tar-riċetti tiegħu, "the Love of Veg.""The Vale of Clwyd Denbigh Plum" hija magħrufa madwar Wales kollu u madwar il-bqija tar-Renju Unit għall-eċċellenza tagħha, u hija attivament imfittxija minn stabbilimenti tal-ikel lokali, u kienet ukoll nominata mis-Slow Food Movement (mill-Moviment tal-Ikel Bil-Mod) għall-premju ta' Ark of Taste. (it-tieni subparagrafu tal-Artikolu 6(1) ta' dan ir-Regolament) Din in-notifika tikkonċerna l-impriżi li ġejjin: Oxford DOOR Investor (UK) LLP ("Oxford", ir-Renju Unit); DV4 Limited ("DV4", il-Gżejjer Verġni Brittaniċi); Oxford, DV4 u APG jakkwistaw, fis-sens tal-Artikoli 3(1)(b) u 3(4) tar-Regolament dwar l-Għaqdiet, il-kontroll konġunt ta' impriża konġunta (joint venture, JV) li għadha kif inħolqot biex jippossjedu, jiżviluppaw u jamministraw proprjetà immobbli residenzjali li joffru għall-kiri fis-sit ta' Middlewood Locks f'Manchester (ir-Renju Unit). Il-konċentrazzjoni titwettaq permezz tax-xiri ta' assi. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: M.8958 — DV4/ABP/OMERS/JV tal-proprjetà immobbli Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Johann Bunte Bauunternehmung GmbH & Co. KG ("Bunte", il-Ġermanja), joint venture (JV) imwaqqfa ġdida (il-Ġermanja) Strabag – permezz tas-sussidjarja proprjetà tagħha Deutsche Asphalt – u Bunte jakkwistaw fis-sens tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt tal-JV. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'joint venture. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: H-Food Holdings, LLC ("Hearthside", l-Istati Uniti tal-Amerika), ikkontrollata minn Partners Group. Charlesbank u Partner Group jakkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta' Hearthside kollha kemm hi. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Kuwait Investment Authority ("KIA", il-Kuwajt); North Sea Midstream Partners Limited ("NSMP", ir-Renju Unit). KIA takkwista, fis-sens tal-Artikolu 3(1)(b) tar-Regolament dwar l-Għaqdiet, l-kontroll waħdani ta' NSMP kollha kemm hi permezz ta' veikolu bi skop speċjali, Selkie Investments Midstream Bidco Limited. Il-konċentrazzjoni hija mwettqa permezz ta' xiri ta' ishma. KIA hija investitur dinji, li tinvesti fi proprjetà immobbli, ekwità privata u pubblika, introjtu fiss u swieq ta' investiment alternattiv madwar id-dinja; hija prinċipalment takkwista ishma minoritarji li ma jikkontrollawx; NSMP hija proprjetarja ta' assi ta' trasportazzjoni tal-gass naturali u l-ipproċessar fi u madwar il-Baħar tat-Tramuntana fir-Renju Unit. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: JV LLC (l-Istati Uniti tal-Amerika), Boeing u Safran jakkwistaw, fis-sens tal-Artikolu 3(1)(b) u 3 (4) tar-Regolament dwar l-Għaqdiet, il-kontroll konġunt ta' impriża konġunta (joint venture, JV) ġdida (JV LLC). Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'joint venture. L-istess konċentrazzjoni diġà kienet ġiet innotifikata lill-Kummissjoni fil-5 ta' Ġunju 2018, iżda n-notifika ġiet sussegwentement irtirata fis-26 ta' Ġunju 2018. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Fil-paġna 3, il-punt 12, it-tieni sentenza, "… skont l-Artikolu 5(2) tad-Deċiżjoni (PESK) 2017/2315, ...", "… skont l-Artikolu 5(3) tad-Deċiżjoni (PESK) 2017/2315, ...".